Jane Porter (Amerikaansk skriuwster)

**Jane Porter** (pseudonym) (Visalia (Kalifornje), ±1965) is in Amerikaansk skriuwster fan romantyske fiksje en chicklit. Ferskaten fan har boeken binne bestsellers wurden, en der binne fan har wurk 12 miljoen eksimplaren oer de toanbank gien, yn 25 lannen en yn 20 ferskillende talen. Porter har roman *Flirting with Forty* waard ferfilme mei aktrise Heather Locklear yn 'e haadrol. Yn 2014 wûn Porter de prestizjeuze *[[RITA Award]]* foar har novelle *Take Me, Cowboy*.

## Libben en karriêre
### Jonkheid, oplieding en wurkpaad
Porter waard omtrint 1965 berne yn Visalia, yn 'e steat Kalifornje. Hja behelle in bachelorstitel oan 'e Universiteit fan Kalifornje, Los Angeles (UCLA) yn Amerikaanske stúdzjes, en dêropta in masterstitel yn skriuwen oan 'e Universiteit fan San Fransisko. Foar't se úteinsette mei in karriêre as auteur wurke Porter as winkelbetsjinde en as leararesse Ingelsk oan 'e middelbere skoalle. Teffens wie se wurksum yn 'e marketingbrâns en wie se in hoart direktrise fan in non-profitorganisaasje.

### Skriuwkarriêre
Yn 2000 ferkocht Porter har earste roman, *The Italian Groom*, in wurk fan romantyske fiksje, oan 'e útjouwerij Harlequin Books, dy't it boek yn 'e rin fan 2001 publisearre. Dêrby naam de skriuwster it pseudonym Jane Porter oan, mooglik nei de njoggentjinde-iuwske Ingelske skriuwster fan histoaryske romans mei deselde namme, mar wierskynlik nei de froulike haadpersoan yn 'e ''Tarzan''-romansearje, fan Edgar Rice Burroughs. Yn 2005 publisearre Porter har earste *[[chicklit]]*-roman, *The Frog Prince*, by Grand Central Publishing. Mei *Flirting with Forty*, dat in jier letter ek by Grand Central útkaam, wûn Porter de *Romance Reviews Today Award* foar bêste kontemporêne roman. Dat boek waard yn 2008 ûnder deselde titel ferfilme, mei aktrise Heather Locklear yn 'e haadrol.

Yn 2013 wûn Porter in *Golden Leaf Award* foar har roman *The Good Daughter*, dy't se úbrocht by Berkley Books. Datselde jiers rjochte hja in eigen útjouwerij op, mei as namme Tule Publishing, dêr't se û.m. har novelle *Take Me, Cowboy* by publisearre. Dat wurk waard yn 2014 troch de Romance Writers of America bekroane mei in *[[RITA Award]]* (de heechste Amerikaanske priis foar romantyske fiksje), yn 'e kategory bêste romantyske novelle. Behalven fiksje hat Porter tegearre mei Rebecca Lyles ek *Writing the Bestseller* skreaun, in gids dy't begjinnende auteurs oanwizings jout om in bestseller te skriuwen.

### Priveelibben
Jane Porter wennet yn San Clemente, yn 'e steat Kalifornje. Hja is troud en hat trije soannen.

## Wurk
### Romans en novelles
* 2001 – *The Italian Groom*
* 2001 – *Christos's Promise*
* 2002 – *The Secret*
* 2002 – *The Sheikh's Wife*
* *The Galvan Brides*-rige
** 2003 – *In Dante's Debt*
** 2003 – *Lazaro's Revenge*
** 2003 – *The Latin Lover's Secret Child*
** 2003 – *The Spaniard's Passion*
* 2004 – *Marco's Pride*
* *Princess Brides*-trilogy
** 2004 – *The Sultan's Bought Bride*
** 2004 – *The Greek's Royal Mistress*
** 2004 – *The Italian's Virgin Princess*
* 2005 – *The Sheikh's Virgin*
* 2005 – *The Frog Prince*
* 2005 – *The Secretary's Seduction*
* 2005 – *Taken By the Highest Bidder*
* 2005 – *The Sicilian's Defiant Mistress*
* 2006 – *The Sheikh's Disobedient Bride*
* 2006 – *Flirting With Forty*
* 2006 – *Hollywood Husband, Contract Wife*
* 2007 – *At the Greek Boss's Bidding*
* *Bellevue Wives*-trilogy
** 2007 – *Odd Mom Out*
** 2008 – *Mrs. Perfect*
** 2009 – *Easy on the Eyes*
* *The Desert Kings*-trilogy
** 2008 – *The Sheikh's Chosen Queen*
** 2008 – *King Of The Desert, Captive Bride*
** 2009 – *Duty, Desire and the Desert King*
* 2010 – *She's Gone Country*
* 2011 – *A Dark Sicilian Secret*
* *A Royal Scandal*-duology
** 2012 – *Not Fit for a King?*
** 2012 – *His Majesty's Mistake*
* *Brennan Sisters*-trilogy
** 2012 – *The Good Woman*
** 2013 – *The Good Daughter*
** 2013 – *The Good Wife*
* 2013 – *Be Mine, Cowboy* (yn 'e blomlêzing *My Cowboy Valentine*)
* 2013 – *Take Me, Cowboy*
* *Taming of the Sheenans*-trilogy
** 2013 – *Christmas at Copper Mountain*
** 2014 – *Beauty's Kiss*
** 2014 – *The Kidnapped Christmas Bride*
* *The Disgraced Copelands*-duology
** 2013 – *The Fallen Greek Bride*
** 2015 – *His Defiant Desert Queen*
* 2015 – *It's You*

### Koarte ferhalen
* 2006 – *The Italian’s Blackmailed Bride* (yn 'e blomlêzing *One Christmas Night*)
* 2007 – *Mistaken for a Mistress*
* 2011 – *One Christmas Night in Venice* (yn 'e blomlêzing *Mistletoe Wishes*)

### Non-fiksje
* 2014 – *Writing The Bestseller: Romantic And Commercial Fiction* (mei Rebecca Lyles)

## Prizen en nominaasjes

## Keppelings om utens
*Offisjele webside fan Jane Porter